Thread:Ydog/@comment-21099224-20141227202720/@comment-2107782-20141231053833

今次我撐孖Re.

http://youtu.be/dq1nMdEMSdc?t=1m53s 人哋歌仔都有得唱，有正有反真係好平常.

查實我之前都問過孖Re，改革方案嘅內容有啲乜，佢一句都冇答，好明顯呢啲就叫做清者自清，答你都嘥氣. 所以我覺得佢嘅方案其實係冇問題，因為連內容都冇，又點會有問題啫？我做過風險評估架啦，冇內容嘅嘢就從來都唔會有風險嘅. 所以經我深思熟慮之後，我鄭重聲明我係非常支持成個方案.

再講，人哋連開個新條目，記錄吓一套劇集嘅基本資料（基本資料從維基嗰度抄就已經得，我指維基百科，唔係王維基），呢啲咁簡單嘅嘢都冇時間做，我哋又點可以對佢嘅所謂改革方案有咁過份嘅要求呢？

而且大陸不嬲都係搞維穩先於做正經嘢，咁樣先係蚹蛤蟈蜻，而國情呢家嘢我哋真係識條鐵咩，最緊要孖Re哥喺自己地頭食得招積，住得舒適，唔好做啲為非作歹嘅事（例如翻牆，聽講網典被大陸懲罰，唔翻都入唔到嚟），令我哋天朝盛世、泱泱大國嘅英明領導人痛心疾首，咁就得啦. 我哋真係無謂多事，費事又畀大陸懲罰啦. 雖然懲罰就影響唔到我嘅，但搞到內地同胞翻牆都要翻多幾重，良心過意唔去吖嘛.

P.S.我係孖Re忠實fans，只要孖Re回覆超過三十字，我一定會「幫Re出聲」，務求令孖Re每次現身都有面子、有face，而且有賓至如歸嘅感覺，想一覆再覆.